कोरोना अपडेट: देश में 24 घंटों में 7,974 नए मामले, 343 मरीज़ों की मौत
दिल्ली: केंद्रीय स्वास्थ्य मंत्रालय द्वारा आज गुरुवार, 16 दिसम्बर को जारी आंकड़ों के अनुसार देश में 24 घंटो में कोरोना के 7,974 नए मामले दर्ज किये गए हैं। साथ ही कल बुधवार को ओमिक्रॉन के 12 ओर नए मामले सामने आए है | जिनमे से केरल और महाराष्ट्र में 4-4 मामले, तेलंगाना में 2 और पश्चिम बंगाल व तमिलनाडु में एक-एक मामला सामने आया है | इसी के साथ देश में अब ओमिक्रॉन के मामलों की संख्या बढ़कर 73 हो गई है।
देश में कोरोना के नए वैरिएंट ओमिक्रॉन का ख़तरा लगातार बढ़ता ही जा रहा है | देश के 11 राज्यों में कोरोना के नए वैरिएंट ओमिक्रॉन के मामले सामने आ चुके है | जिनमे महाराष्ट्र सबसे अधिक प्रभावित राज्य है, महाराष्ट्र में अब तक ओमिक्रॉन के 32 मामले सामने आ चुके हैं। वहीं राजस्थान में 17 मामले, दिल्ली में 6, केरल में 5, गुजरात में 4, कर्नाटक में 3, तेलंगाना में 2 और आंध्र प्रदेश, पश्चिम बंगाल, चंडीगढ़, तमिलनाडु में एक-एक मामला सामने आ चूका है | इसके अलावा देश में कोरोना से 24 घंटों में 343 मरीज़ों की मौत हुई है। साथ ही इसी बीच देश भर में कोरोना से पीड़ित 7,948 मरीज़ों को ठीक किया गया है। और एक्टिव मामलों में 317 मामले कम हुए हैं।
देश में कोरोना संक्रमण के मामलों की संख्या बढ़कर 3 करोड़ 47 लाख 18 हज़ार 602 हो गयी है। जिनमें से अब तक 4 लाख 76 हज़ार 478 लोगों की मौत हो चुकी है। देश में कोरोना से पीड़ित 98.38 फ़ीसदी यानी 3 करोड़ 41 लाख 54 हज़ार 879 मरीज़ों को ठीक किया जा चुका है। और एक्टिव मामलों की संख्या घटकर 0.25 फ़ीसदी यानी 87 हज़ार 245 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 35 करोड़ 25 लाख 36 हज़ार 986 डोज दी जा चुकी हैं। जिनमें से 60 लाख 12 हज़ार 425 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 66 करोड़ 2 लाख 47 हज़ार 762 सैंपलों की जांच की जा चुकी है। जिनमें से 12 लाख 16 हज़ार 11 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 7,974 मामले दर्ज किए गए हैं। जिनमें केरल से 3,377 मामले, महाराष्ट्र से 684 मामले, तमिलनाडु से 649 मामले, पश्चिम बंगाल से 552 मामले, कर्नाटक से 263 मामले, ओडिशा से 175 मामले, तेलंगाना से 210 मामले, मिज़ोरम से 234 मामले, आंध्र प्रदेश से 132 मामले, जम्मू और कश्मीर से 134 मामले, असम से 141 मामले, हिमाचल प्रदेश से 41 मामले, दिल्ली से 45 मामले, गुजरात से 55 मामले, गोवा से 44 मामले और पंजाब से 19 मामले सामने आए हैं।
साथ ही, छत्तीसगढ़ और हरियाणा से 24-24 मामले, उत्तराखंड से 26 मामले, राजस्थान, मध्य प्रदेश और मणिपुर ने 20-20 मामले, झारखण्ड और लद्दाख से 16-16 मामले, उत्तर प्रदेश से 14 मामले, पुडुचेरी से 13 मामले, मेघालय और चंडीगढ़ से 8-8 मामले, सिक्किम से 7 मामले, त्रिपुरा से 6 मामले, बिहार और अरुणाचल प्रदेश से 5-5 मामले सामने आए है | बीते दिन नागालैंड, लक्ष्द्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
राज्यवार कोरोना से मौत
देश में कोरोना संक्रमण से 24 घंटों में 343 मरीजों की मौत हुई है। जिनमें से केरल में 282 मरीज़ों की मौत हुई, पश्चिम बंगाल में 13 मरीज़ों की मौत हुई, तमिलनाडु में 11 मरीज़ों की मौत हुई, महाराष्ट्र में 10 मरीज़ों की मौत हुई, मिज़ोरम में 4 मरीज़ों की मौत हुई, आंध्र प्रदेश और जम्मू कश्मीर में 3-3 मरीज़ों की मौत हुई, कर्नाटक, ओड़िशा, असम और हिमाचल प्रदेश में 2-2 मरीज़ों की मौत हुई और एक-एक मरीज़ की मौत तेलंगाना, पंजाब, छत्तीसगढ़, हरियाणा, उत्तराखंड, राजस्थान, मणिपुर और उत्तर प्रदेश में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva